cyanic-selkie/wikianc huggingface dataset:
Ερμής ο Λόγιος
Ελληνική επανάσταση (1821)
Με την εξέλιξη αυτή, οι Αυστριακές αρχές απαίτησαν από το περιοδικό να δημοσιεύσει το κείμενο του αφορισμού της επανάστασης από τον οικουμενικό πατριάρχη της Κωνσταντινούπολης, Γρηγόριο Ε´. Το τεύχος Μαΐου ήταν το τελευταίο που κυκλοφόρησε πριν οι Αυστριακές αρχές απαγορεύσουν τη λειτουργία του περιοδικού και συλλάβουν τον αρχισυντάκτη Κωνσταντίνο Κοκκινάκη ως μέλος της επαναστατικής οργάνωσης της Φιλικής Εταιρείας.
Περιεχόμενα
Παρά τις οικονομικές δυσκολίες που αντιμετώπισε στο μεσοδιάστημα της λειτουργίας του, το κύρος και η σημασία του περιοδικού ως χαρακτηριστικό μέσο του Νεοελληνικού διαφωτισμού μαρτυρείται από την 10ετή λειτουργία του εντός της οποίας εκδόθηκαν 209 τεύχη με συνολικά 5131 σελίδες και 918 συνεισφέροντες σε διάφορα θέματα.
Τέχνες και επιστήμες
Έχοντας δώσει έμφαση κυρίως σε θέματα παιδείας, είναι το κατεξοχήν έντυπο γενικής παιδείας και ειδικότερα των φυσικών-θετικών επιστημών. Στις μισές και παραπάνω σελίδες του οι αναφορές γίνονται στις φυσικές επιστήμες.Στους καταλόγους των βιβλίων που εκδίδονται από τα τριακόσια τριάντα και παραπάνω βιβλία που περιέχονται σε αυτούς τους καταλόγους το 83% αφορούν έργα φυσικών-θετικών επιστημών. Η επικαιρότητα ως προς τις επιστημονικές ανακαλύψεις και καλλιτεχνικά ρεύματα αποτελούσε συχνή θεματολογία του περιοδικού. Επιπλέον, αναπαρήγαγε τους καταλόγους των Ευρωπαϊκών επιστημονικών βιβλίων, παροτρύνοντας τους Έλληνες λογίους για τη μετάφραση τους, με τα Γερμανικά και Γαλλικά βιβλία να αποτελούν συχνές πηγές μετάφρασης κειμένων για τους Έλληνες λογίους της εποχής.. Στα διάφορα θέματα του περιλαμβάνονταν αστρονομικές παρατηρήσεις, επιστημονικά πειράματα και θεωρίες, και διάφορα άρθρα σχετικά με τη φυσική φιλοσοφία, ιστορία και φιλοσοφία.
Επαναστατική δραστηριότητα
Αν και σκοπός του περιοδικού ήταν η επιμόρφωση και πνευματική ανάπτυξη των Ελλήνων αναγνωστών, κάτι που θα μπορούσε να οδηγήσει στην ανεξαρτησία τους, δεν περιείχε εμφανή στοιχεία επαναστατικής δραστηριότητας, καθώς η αυστριακή λογοκρισία καθώς και οι μυστικές υπηρεσίες του αυστριακού υπουργού εξωτερικών Κλέμενς φον Μέττερνιχ παρακολουθούσαν στενά τις δραστηριότητες της ελληνικής κοινότητας. Αρκετοί συντάκτες ωστόσο ήταν μέλη της Φιλικής Εταιρείας και ένθερμοι υποστηρικτές της ανεξαρτησίας, χωρίς αυτό να εκφράζεται μέσα από τα κείμενα τους στις σελίδες του περιοδικού, και έως και τα τελευταία τεύχη του περιοδικού δεν εμφανίστηκε ποτέ κάποια εμφανής επαναστατική διάθεση.
Γλωσσικό ζήτημα
Σε σχέση με το γλωσσικό ζήτημα, το περιοδικό ήταν σαφώς υπό τη σφαίρα επιρροής του Αδαμάντιου Κοραή και τη θέση του υπέρ της χρήσης της καθαρεύουσας, ένα τεχνητό γλωσσικό ιδίωμα το οποίο προσομοίαζε στοιχεία της αρχαίας ελληνικής γλώσσας (Ελληνιστική κοινή) και αποσκοπούσε στην απαλλαγή των τουρκικών λέξεων από την καθημερινή σε χρήση γλώσσα.
Εξωτερικοί σύνδεσμοι
Κατηγορία:Βιέννη Κατηγορία:Ελληνικά λογοτεχνικά περιοδικά Κατηγορία:Ελληνικά φιλολογικά περιοδικά Κατηγορία:Νεοελληνικός διαφωτισμός Κατηγορία:Μέσα Μαζικής Ενημέρωσης της Αυστρίας Κατηγορία:Σχέσεις Αυστρίας-Ελλάδας
Μακρόνησος Πειραιά
Η Μακρόνησος Πειραιά ή Τρούπικα  (παλαιότερο όνομα) είναι ακατοίκητη νησίδα του Σαρωνικού κόλπου και έχει υψηλότερο σημείο στα 11 μέτρα. Βρίσκεται στα δυτικά της Σαλαμίνας, βορειοανατολικά της νησίδας Ρεβυθούσας, στον πορθμό Σαλαμίνας - Μεγαρίδας και τον όρμο Αγίου Γεωργίου.
Η Μακρόνησος, μετά το 2005 υπάγεται διοικητικά στο Δήμο Μεγαρέων και για το λόγο αυτό μπορεί να αναφερθεί και με το όνομα Μακρόνησος Μεγαρέων. Μέχρι το 2005 υπαγόταν στο τότε Τοπικό Δημοτικό διαμέρισμα Σαλαμίνας, για το λόγο αυτό, μπορεί να βρεθεί και ως Μακρόνησος Σαλαμίνας.
Εξωτερικοί σύνδεσμοι
Πρακτικά της Βουλής των Ελλήνων, όπου (Νο 7) αναφέρεται η διοικητική υπαγωγή της Μακρονήσου στο Δήμο Μεγαρέων
896 Σφιγξ
Η Σφιγξ (Sphinx) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,569. Ανακαλύφθηκε το 1918 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το ομώνυμο τέρας της ελληνικής και της αιγυπτιακής μυθολογίας.
Φυσικά χαρακτηριστικά
Η μέση διάμετρος της Σφιγγός εκτιμάται σε 13,07 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,197. Δεν είναι γνωστό αν και με ποια περίοδο περιστρέφεται η Σφιγξ γύρω από τον εαυτό της.
Εξωτερικοί σύνδεσμοι
Σφιγξ
Μαρί Νικόλ ντ' Ολιβά
Η Μαρί Νικόλ Λεγκαί ντ' Ολιβά (Σεπτέμβριος 1761-1789) ήταν Γαλλίδα ιερόδουλη διάσημη για την εμπλοκή της στην υπόθεση του περιδέραιου, ένα από τα πολλά σκάνδαλα που συνδέονται με το ξέσπασμα της Γαλλικής Επανάστασης και την καταστροφή της μοναρχίας στη Γαλλία.
Βιογραφία
Η Νικόλ γεννήθηκε στο Παρίσι, και ήταν κόρη του μικροαστού Κλοντ Λε Γκουαί και της συζύγου του Μαργκαρίτ Νταβίντ. . Προερχόταν από μια έντιμη αλλά ταπεινή οικογένεια. Ωστόσο, στα απομνημονεύματά της, η Νικόλ αναφέρει πως «η πρώτη της ατυχία ήταν να μείνει ορφανή από πολύ νωρίς, στερούμενη έτσι τη φροντίδα και την επίβλεψη των γονιών της, η οποία θα την είχε βοηθήσει στο να αποφύγει κινδύνους και να μην είναι απροστάτευτη στην παιδική της ηλικία». Χωρίς λοιπόν ευκαιρίες στη ζωή και για λόγους επιβίωσης, η Νικόλ, αναγκάστηκε να στραφεί στην πορνεία. «Επιστράτευσε όλης της την γοητεία», συχνάζοντας στους κύκλους του Βασιλικού Παλατιού, που ήταν το επίκεντρο της ακολασίας στα τέλη του 18ου αιώνα. Ως νόμιμος ιδιοκτήτης, ο Δούκα της Ορλεάνης, επέτρεπε το παλάτι να είναι ανοιχτό για το κοινό. Εκεί έβρισκε κανείς καταστήματα, φαγητό, μέρη για περιπάτους και εκθέσεις, ακόμη και μια όπερα, ενώ ήταν επίσης ένα μέρος που συνήθιζαν να προτιμούν πολλές πόρνες της πόλης. Λόγω της μεγάλης ομοιότητάς της με τη Μαρία Αντουανέτα, οι πελάτες της συνήθιζαν να την αποκαλούν με το παρατσούκλι «η μικρή βασίλισσα».
Την άνοιξη του 1784, η Νικόλ βρισκόταν σε μια καφετέρια συντρόφια με ένα αγόρι, γιο ενός φίλου της, όταν παρατήρησε ότι ένας άντρας την παρακολουθούσε. Αργότερα τον είδε ξανά στο Βασιλικό Παλάτι. Σύμφωνα με την μαρτυρία της Νικόλ, μια μέρα καθώς περπατούσε στην οδό Ντι Ζούρ, ο ίδιος άνδρας άρχισε να την ακολουθεί και στην συνέχεια χτύπησε την πόρτα της, αναφέροντας ότι είχε καλές προθέσεις. Εκείνη του επέτρεψε να της μιλήσει. Ο άντρας συστήθηκε ως Κόμης Νικολά ντε λα Μοτ, παντρεμένος με την Ζαν, κόμισσα της λα Μοτ. Ο Νικολά, ο οποίος χρειαζόταν τη συνεργασία της Νικόλ για την υλοποίηση ενός σχεδίου, προσπάθησε να κερδίσει την εμπιστοσύνη της εντυπωσιάζοντάς την με τη στρατιωτική του στολή και λέγοντάς της φανταστικές ιστορίες για τη φιλία της γυναίκας του με τη Μαρία Αντουανέτα. Η Νικόλ, όντας μια απλή νεαρή γυναίκα, ξεγελάστηκε πολύ εύκολα και πίστεψε ότι της έλεγε την αλήθεια. Όταν συνάντησε από κοντά την κόμισσα, εκείνη της ζήτησε την βοήθειά της για να πραγματοποιήσει μια αποστολή που της είχε αναθέσει η βασίλισσα. Η αποστολή περιλάμβανε το να κάνουν μια φάρσα σε ένα άτομο (τον Καρδινάλιο ντε Ροάν) στους κήπους του παλατιού των Βερσαλλιών, και γι’ αυτή της την συμμέτοχη η Νικόλ θα λάμβανε ως αμοιβή δεκαπέντε χιλιάδες φράγκα. Σύμφωνα με την Ζαν, η Μαρία Αντουανέτα, θα τους παρακολουθούσε από ένα κρυφό μέρος, και θα ήταν πολλή ευχαριστημένη αν η Νικόλ έπαιζε πειστικά τον ρόλο της. Η Νικόλ δέχτηκε να το κάνει.
Ένα βράδυ, κατά τη διάρκεια του καλοκαιριού του 1784, η Νικόλ εμφανίστηκε φορώντας ένα λευκό φόρεμα, το οποίο ήταν πιστό αντίγραφο ενός φορέματος της βασίλισσας, και ένα καπέλο με πλατύ γείσο για να κρύβει τα χαρακτηριστικά της. Επίσης, της δόθηκε ένα τριαντάφυλλο και ένα γράμμα καθώς μεταφερόταν στους κήπους των Βερσαλλιών. Εκεί, η Νικόλ μπήκε στο δάσος της Αφροδίτης. Σε λίγο εμφανίστηκε ο Καρδινάλιος ντε Ροχάν, ο οποίος την πλησίασε. Η Νικόλ είχε εντολές να παραδώσει το τριαντάφυλλο που κρατούσε με τις ακόλουθες λέξεις: "Ξέρεις τι σημαίνει αυτό." Ωστόσο, ξέχασε να παραδώσει την επιστολή που της είχε ανατεθεί να δώσει στον Καρδινάλιο. Εν τω μεταξύ εμφανίστηκε ενώπιων τους η κόμισσα και τους διέκοψε, υποστηρίζοντας ότι κάποιος πλησίαζε. Έτσι όλοι διασκορπίστηκαν και εγκατέλειψαν το μέρος.
Αυτό το αστείο ήταν μια απάτη που επινοήθηκε από την Κόμισσα ντε λα Μοτ. Ο Ρετώ ντε Βιλέτ, ο εραστής της κόμισσας και εξειδικευμένος πλαστογράφος, είχε γράψει αρκετές επιστολές, μιμούμενος τη γραφή της Μαρίας Αντουανέτας που απευθυνόταν στη Ζαν. Σε αυτές, η βασίλισσα δήλωνε ότι ήθελε να αποκτήσει ένα πολυτελές περιδέραιο με διαμάντια, αλλά δεν μπορούσε να το αγοράσει άμεσα, λόγω της απροθυμίας του Λουδοβίκου ΙΣΤ’ να καλύψει ένα τόσο υψηλό κόστος ενόψει της ευαίσθητης οικονομικής κατάστασης της χώρας. Ανέφερε την ελπίδα της ότι ως προσωπική χάρη ο Καρδινάλιο ντε Ροάν θα αποκτούσε για εκείνη το κόσμημα στο όνομά του. Η Ζαν έπαιξε το ρόλο του ενδιάμεσου σε ολόκληρη την φάρσα. Μετά τη σύναψη σύμβασης, στην οποία η πώληση του κοσμήματος θα παραδινόταν στον Καρδινάλιο, καθορίστηκε το ποσό πληρωμής, το οποίο ήταν ένα εκατομμύριο εξακόσιες χιλιάδες λίρες, πληρωτέες σε τέσσερις μηνιαίες δόσεις. Επίσης δηλωνόταν ότι η Μαρία Αντουανέτα θα ήταν αυτή που θα αποπλήρωνε το ποσό. Τελικά το περιδέραιο δόθηκε στην Ζαν για να το παραδώσει στη βασίλισσα, και ο σύζυγός της Νικολά άρχισε να πουλάει τα διαμάντια στο Παρίσι και το Λονδίνο, μετά την αποσυναρμολόγηση του κοσμήματος.
Τους επόμενους μήνες μετά από αυτή τη συνάντηση στο δάσος, η Νικόλ έγινε μέλος του κοινωνικού κύκλου της Ζαν, και συστηνόταν ως βαρόνη της Ολιβά. Κάποια μέρα, η Νικόλ και η κόμισσα παρακολούθησαν μια κωμική παράσταση με τίτλο «Οι Γάμοι του Φίγκαρο», ένα σκανδαλώδες έργο του Πιερ-Μπωμαρσαί, στο οποίο εμφανίστηκαν οι υπηρέτριες ντυμένες ως κόμισσες, με σαφή παραλληλισμό του γεγονότος που συνέβη στο δάσος της Αφροδίτης. Για κάποιο λόγο όμως, το μήνα Νοέμβριο ή Δεκέμβριο του 1784, οι σχέσεις μεταξύ των Κόμηδων Ντε Λα Μοτ και της Νικόλ έγιναν απόμακρες, γι' αυτό εκείνη επέστρεψε στο σπίτι της.
Η απάτη, γνωστή ως "υπόθεση περιδέραιο", ανακαλύφθηκε το καλοκαίρι του 1785, με τη Ζαν και τους συνεργούς της να συλλαμβάνονται. Η Νικόλ συνελήφθη στις Βρυξέλλες στις 16 Οκτωβρίου 1785 ενώ συνοδευόταν από έναν άντρα που ονομαζόταν Τουσαίν ντε Μποζίρ. Αφού και οι δύο εκδόθηκαν στο Παρίσι, η Νικόλ φυλακίστηκε στη Βαστίλη, όπου γέννησε ένα παιδί. Εντούτοις, η δημόσια δίκη που διεξήχθη, είχε ως αποτέλεσμα η Νικόλ και ο Καρδινάλιος να αθωωθούν, με τον δεύτερο να εξορίζεται με εντολή του βασιλιά. Ο Ντε Βιλέτ βρέθηκε ένοχος πλαστογραφίας και καταδικάστηκε σε εξορία, ενώ ο Κόμης Καλιόστρο, που εμπλέκετο επίσης στην υπόθεση, απελάθηκε από τη Γαλλία με εντολή του Λουδοβίκου ΙΣΤ’, παρόλο που αθωώθηκε. Από την πλευρά της, η Ζαν κρίθηκε ένοχη και καταδικάστηκε σε μαστίγωμα, στιγματισμό με καυτό σίδερο και σε ισόβια φυλάκιση. Ο Νικολά δεν συνελήφθη ποτέ επειδή ήταν στο Λονδίνο, αν και καταδικάστηκε.
Μετά τη δίκη, η Νικόλ άρχισε να ζει μια ήσυχη ζωή και απομακρύνθηκε από την πορνεία, έχοντας πιθανόν μια σύντομη ερωτική σχέση με τον δικηγόρο που την είχε υπερασπιστεί. Όσο για τον Τουσαίν ντε Μποζίρ, τον πατέρας του γιου που είχε γεννήσει η Νικόλ στη φυλακή, εκείνος τελικά την εγκατέλειψε. Η Νικόλ πέθανε σε ένα μοναστήρι που βρίσκεται στο Φοντεναί-σου-Μπουά, το 1789 σε ηλικία είκοσι οκτώ ετών.
Παραπομπές
Κατηγορία:Γαλλίδες
NGC 7002
Ο NGC 7002 είναι μεγάλος ελλειπτικός γαλαξίας που απέχει 320 εκατομμύρια έτη φωτός και βρίσκεται στον αστερισμό Ινδό. Ανακαλύφθηκε από τον αστρονόμο Τζον Χέρσελ (John Herschel) στις 30 Σεπτεμβρίου 30 1834. και ανήκει στην ίδια ομάδα γαλαξιών με τον γειτονικό του NGC 7004.
Εξωτερικοί σύνδεσμοι
Κατηγορία:Ελλειπτικοί γαλαξίες 7002 PGC 66009 Κατηγορία:Ινδός (αστερισμός)
Επαρχία Κάτω Νευροκοπίου
Η Επαρχία Κάτω Νευροκοπίου ήταν μiα από τις δύο επαρχίες του Νομού Δράμας και μία από τις τελευταίες επαρχίες που δημιουργήθηκαν στην Ελλάδα. Δημιουργήθηκε το 1994 περιλαμβάνοντας τον τότε Δήμο Κάτω Νευροκοπίου καθώς και τις Κοινότητες Μικροκλεισούρα, Ποταμοί, Μικρομηλιά, Αχλαδιά, Παγονέρι, Λευκόγεια, Εξοχή, Χρυσοκέφαλος, Δασωτό, Περιθώρι, Κάτω Βροντού, Κατάφυτο, Βαθύτοπος, Οχυρό, Γρανίτης και Βώλακας του Νομού Δράμας. Η επαρχία διατηρήθηκε μέχρι το 1997 οπότε αντικαταστάθηκε από τον δήμο Κάτω Νευροκοπίου που δημιουργήθηκε με το σχέδιο Καποδίστριας.
Παραπομπές
Κατηγορία:Νομός Δράμας Κατω Νευροκοπιου
Απλό σύστημα για τη μεταγραφή της βουλγαρικής γλώσσας
Το Απλό σύστημα ( Streamlined System) είναι το επίσημο σύστημα της Βουλγαρίας για την μεταγραφή της βουλγαρικής γλώσσας στο λατινικό αλφάβητο, που ορίζεται από τον ακόλουθο πίνακα:
Προέλευση και χρήση
Το Απλό αυτό σύστημα δημιουργήθηκε από τον Λιουμπομίρ Ιβανόφ στο Ινστιτούτο Μαθηματικών και Πληροφορικής της Βουλγαρικής Ακαδημίας Επιστημών το 1995. Αρχικά, στις 2 Μαρτίου 1995, το σύστημα αυτό καθιερώθηκε για να εξυπηρετήσει τον εκλατινισμό των βουλγαρικών γεωγραφικών ονομάτων στην Ανταρκτική. Στη συνέχεια το σύστημα εγκρίθηκε με διατάγματα της βουλγαρικής κυβέρνησης το 2000 και το 2006 και, τέλος, με το Νόμο της μεταγραφής που εγκρίθηκε το 2009. Ιβάνοφ προτίθεται να χρησιμοποιήσει την προσέγγιση του εκρωμαϊσμού για κυριλλικό αλφάβητο της άλλες σλαβικές γλώσσες, ιδιαίτερα το ρωσικό αλφάβητο.
Ενδεικτικά
Παράδειγμα. (Το άρθρο 1 από την Οικουμενική Διακήρυξη για τα Ανθρώπινα Δικαιώματα):
Παραπομπές
Κατηγορία:Γλωσσολογία Κατηγορία:Σλαβικές γλώσσες Κατηγορία:Πολιτισμός της Βουλγαρίας
Αυστραλοπιθηκίνες
Ο όρος αυστραλοπιθηκίνες (australopithecines) αναφέρεται γενικά σε όλα τα είδη των γενών Αυστραλοπίθηκος (Australopithecus) και Παράνθρωπος (Paranthropus). Αυτά τα είδη έζησαν τα τελευταία 5 εκατομμύρια χρόνια, ήταν δίποδα, με οδοντικά όμοιους σχηματισμούς με αυτούς των ανθρώπων, αλλά ο εγκέφαλος τους ήταν κατά πολύ μικρότερος των σύγχρονων πιθήκων, και υστερούσε στα εγκεφαλικά χαρακτηριστικά του γένους Homo.
Ταξινομικά υπάγονται στα Ανθρώπινα, υποφύλο του φύλου των Ανθρωπίνων. Εμφανίστηκαν κατά την Πλειόκαινο εποχή.
Διαχωρίζονται σε δύο γένη:
Όταν χρησιμοποιείται μόνος, ο όρος αναφέρεται και στα δύο γένη ταυτοχρόνως. Ο Αυστραλοπίθηκος συχνά αποκαλείται ως «λεπτοφυής αυστραλοπιθηκίνος» (gracile (slender) australopithecines), ενώ ο Παράνθρωπος αποκαλείται και «Αυστραλοπίθηκος ο εύρωστος» (Australopithecus robustus).
Πιθανός πρόγονος των Αυστραλοπιθηκίνων είναι το γένος Αρδιπίθηκος (Ardipithecus), που έζησε 4,4 εκατομμύρια χρόνια πριν. Το γένος Homo, εμφανίστηκε 2,4 εκατομμύρια χρόνια πριν με πρώτο μέλος τον Homo habilis, ο οποίος φαίνεται να είναι άμεσος απόγονος των απογόνων των αυστραλοπιθηκίνων, κυρίως του Kenyanthropus platyops, ο οποίος εξελίχτηκε από τους Αυστραλοπίθηκους 3,5 εκατομμύρια χρόνια πριν. Ο Homo sapiens sapiens (σύγχρονος άνθρωπος και μόνο επιζών μέλος του γένους Homo), κατάγεται από τον Homo habilis και κατά συνέπεια από τον Αυστραλοπίθηκο και τις Αυστραλοπιθηκίνες.
Εξωτερικοί σύνδεσμοι
Κατηγορία:Άνθρωπος
Η Παρθένα, ο Ταύρος και το Κορόιδο
Ιταλική ταινία, κωμωδία, παραγωγής 1977, διάρκειας 92 λεπτών, (πρωτότυπος ιταλικός τίτλος: La vergine, il toro e il capricorno).
Υπόθεση
Μια πανέμορφη γυναίκα σχεδιάζει να πάρει εκδίκηση από τον πονηρό άντρα της, έναν ισχυρό επιχειρηματία. Η Gioia (Edwige Fenech) μπορεί να είναι καλλονή, αλλά αυτό δεν εμποδίζει τον σύζυγό της Gianni (Alberto Lionello) από το να προσπαθεί να την απατήσει με οποιαδήποτε γυναίκα βρίσκει στο δρόμο του. Παίρνει λοιπόν την απόφαση να χρησιμοποιήσει ένα «φάρμακο» που ακούει στο όνομα του νεαρού και όμορφου άντρα Patrizio (Ray Lovelock), για να δώσει ένα καλό μάθημα στον σύζυγό της, ώστε να της είναι πιστός.
Συντελεστές
Πρωταγωνιστούν: Έντβιτζε Φένεκ, Alberto Lionello, Aldo Maccione, Ray Lovelock, Alvaro Vitali, Olga Bisera, Fiammetta Baralla
Σενάριο: Luciano Martino, Francesco Milizia, Cesare Frugoni
Σκηνοθεσία: Luciano Martino
Κατηγορία:Ταινίες του 1977 Κατηγορία:Ιταλικές κωμικές ταινίες Κατηγορία:Ιταλόφωνες ταινίες Κατηγορία:Ιταλικές ταινίες
Ιωσηφόγλειο ορφανοτροφείο
Το Ιωσηφόγλειο Ορφανοτροφείο είναι ιστορικό οικοδόμημα στη Νέα Σμύρνη, επί της Λεωφόρου Συγγρού, που χτίστηκε τη δεκαετία του 1920 με έξοδα του Μικρασιάτη Χαράλαμπου Ιωσηφόγλου για να φιλοξενήσει τα ορφανά που υπήρχαν μεταξύ της προσφύγων της Μικρασιατικής Καταστροφής. Αργότερα φιλοξένησε παιδιά που έμειναν ορφανά εξαιτίας του Β΄ Παγκοσμίου Πολέμου. Από το 1951 ως το 1995, στέγασε την Επαγγελματική Σχολή «Αγία Βαρβάρα» του Εθνικού Οργανισμού Πρόνοιας, ενώ έκτοτε φιλοξενεί μαθήτριες εφηβικής ηλικίας που είναι ορφανές ή έχουν οικογενειακά προβλήματα.
Ίδρυση
Το «Ιωσηφόγλειο» ορφανοτροφείο αρρένων κτίστηκε από τον μικρασιάτη τραπεζίτη και επιχειρηματία Χαράλαμπο Ιωσηφόγλου, στη λεωφόρο Συγγρού, σε έκταση 8.415 τ.μ. που παραχωρήθηκε από το Ελληνικό Δημόσιο και βρίσκεται στα όρια του δήμου Ν. Σμύρνης. Η οικοδόμηση του κτιρίου ολοκληρώθηκε το 1929 και το ορφανοτροφείο άρχισε να λειτουργεί το 1932. Σκοπός του ιδρύματος ήταν η φιλοξενία ορφανών αγοριών προσφυγόπουλων.
Στον εσωτερικό του περίβολο υπάρχει εκκλησάκι του Αγίου Χαραλάμπους, το οποίο θεμελιώθηκε από τον ίδιο τον ευεργέτη αλλά ολοκληρώθηκε από τον γιο του Όμηρο Ιωσηφόγλου. Το 1941 το ίδρυμα επιτάχθηκε από τις αρχές κατοχής, για τη στέγαση στρατιωτικών μονάδων. Με την απελευθέρωση επαναλειτούργησε ως Ορφανοτροφείο παιδιών της.
Παιδούπολη
Το 1951 έπαψε να λειτουργεί ως ορφανοτροφείο και στέγασε την "Οικοκυρική και Επαγγελματική Σχολή Αγία Βαρβάρα", του Εθνικού Οργανισμού Προνοίας και κατόπιν ως Παιδούπολη. Η σχολή λειτουργούσε από τον Μάιο του 1949 στη Γλυφάδα, με την επωνυμία "Παιδούπολη-Επαγγελματική Σχολή Αγία Βαρβάρα". Το 1951 μεταφέρθηκε στο Ιωσηφόγλειο Ν. Σμύρνης. Η δημιουργία της σχολής αρχικά είχε στόχο την επαγγελματική κατάρτιση κοριτσιών, θυμάτων του εμφυλίου πολέμου, τα οποία ήταν ορφανά ή είχε διαλυθεί η οικογένειά τους.
Σκοπός ήταν να αποκτήσουν τα κορίτσια ένα βιοποριστικό επάγγελμα που θα τους έδινε τη δυνατότητα επιβίωσης μετά την ενηλικίωσή τους και την επιστροφή τους στην πατρίδα τους. Δεύτερος στόχος ήταν η ανάπτυξη της ικανότητας μετάδοσης και διδασκαλίας επαγγελματικών δεξιοτήτων: ραπτικής, κεντήματος, υφαντικής κλπ από τις απόφοιτες. Αργότερα το εκπαιδευτικό πρόγραμμα εμπλουτίστηκε με οικοκυρική και θεωρητική εκπαίδευση διάρκειας δύο ετών. Το 1972 θεσμοθετήθηκε η τριετής φοίτηση στα εργαστήρια της σχολής.
Επαγγελματική Σχολή
Το 1995 σταμάτησε η λειτουργία του προγράμματος επαγγελματικής κατάρτισης λόγω διακοπής των επιχορηγήσεων. Το πρόγραμμα φιλοξενίας εφήβων κοριτσιών συνεχίζει τη λειτουργία του μέχρι σήμερα. Φιλοξενεί εσωτερικές μαθήτριες οι οποίες στερούνται οικογένειας ή αυτή αντιμετωπίζει προβλήματα. Εισάγονται στη σχολή έπειτα από εισαγγελική εντολή ή μεσολάβηση άλλων φορέων, σπανιότερα δε έπειτα από αίτηση των κηδεμόνων τους. Τα παιδιά φοιτούν σε γυμνάσια και λύκεια της περιοχής ή σε ειδικά προγράμματα κατάρτισης.
Πηγές
Κατηγορία:Εκπαιδευτήρια στη Νέα Σμύρνη Κατηγορία:Επαγγελματικές σχολές στην Αθήνα Κατηγορία:Ορφανοτροφεία στην Ελλάδα
Βάλεραν Δ΄ του Λίμπουργκ
Ο Βάλεραν Δ΄, γερμ. Waleran IV (απεβ. 1279) από τον Οίκο του Λίμπουργκ ήταν δούκας του Λίμπουργκ (1247-79).
Βιογραφία
Ήταν γιος του Ερρίκου Δ΄ κόμη του Λίμπουργκ και της Ερμενγκάρντε/Ίρμγκαρτ των Μπεργκ, κόρης του Αδόλφου ΣΤ΄ κόμη του Μπεργκ.
Έπαιξε σημαίνοντα ρόλο στην πολιτική κατά τη μεγάλη μεσοβασιλεία 67 ετών (1245-1312), μετά την καθαίρεση του Φρειδερίκου Β΄ της Γερμανίας από τον πάπα Ιννοκέντιο Δ΄. Άφησε τη μερίδα των Χοενστάουφεν και υποστήριξε τον Γουλιέλμο Β΄ κόμη της Ολλανδίας ως βασιλιά της Γερμανίας· εστάλη ως μέλος πρεσβείας στον Ερρίκο Γ΄ των Ανζού της Αγγλίας. Όταν απεβίωσε ο Γουλιέλμος Β΄ υποστήριξε τον Ριχάρδο κόμη της Κορνουάλης, αδελφό του Ερρίκου Γ΄ και αργότερα, το 1272, μαζί με άλλους ευγενείς πρόσφερε το στέμμα στον Ότακαρ Β΄ των Πρεμυσλιδών της Βοημίας και μετά στον Ροδόλφο Α΄ των Αψβούργων δούκα της Αυστρίας.
Το 1252 παρενέβη στον Πόλεμο για τη διαδοχή της Φλάνδρας και του Αινώ στην πλευρά του Ιωάννη Α΄ κόμη του Αινώ. Μετά το 1258 ήλθε σε ρήξη με τον Ιωάννη Α΄ δούκα της Βραβάντης, μετά από φιλία 60 ετών. Συχνά παρενέβαινε και στις υποθέσεις του αρχιεπισκόπου της Κολωνίας, όπως στη συνεχή αντιπαράθεσή του με τους αστούς. Απεβίωσε το 1279 χωρίς άρρενα τέκνα και τον διαδέχθηκε η κόρη του Ερμενγκάρντε.
Οικογένεια
Νυμφεύτηκε πρώτα την Κουνιγκούντε, κόρη του Όθωνα Γ΄ μαργράβου του Βρανδεμβούργου· δεν απέκτησαν απογόνους.
Αργότερα έκανε δεύτερο γάμο με τη Γιούντιτ/Ιουδήθ της Κλέβης και είχε τέκνο:
Αναφορές σε Πηγές
Κατηγορία:Οίκος του Λίμπουργκ
Μίκαελ Νίλσον
Ο Μίκαελ Νίλσον (Mikael Nilsson, 24 Ιουνίου 1978) είναι πρώην διεθνής Σουηδός ποδοσφαιριστής που αγωνιζόταν στη θέση του δεξιού αμυντικού και μέσου. Αγωνίστηκε και στον Παναθηναϊκό.
Βιογραφικό
Γεννήθηκε στις 24 Ιουνίου του 1978 στην πόλη Όβεσχολμ της Σουηδίας και έχει ύψος 1,78 μ. Ξεκίνησε την σταδιοδρομία του από την τοπική ομάδα και το 2000 έκανε το πρώτο σημαντικό βήμα στην καριέρα του όταν πήρε από την Åhus Horna BK μεταγραφή για την Χάλμσταντ, με την οποία κατέκτησε το πρωτάθλημα το 2000. Έπειτα από τέσσερα χρόνια παραμονής ο Σουηδός μπακ-χαφ μεταπήδησε το καλοκαίρι του 2004 στο αγγλικό πρωτάθλημα για λογαριασμό της Σαουθάμπτον. Μετά τον υποβιβασμό της ομάδας πήρε μεταγραφή για το ελληνικό πρωτάθλημα και τον ΠΑΟ, στον οποίο αγωνίστηκε για τέσσερα χρονιά. Στη συνέχεια (2009) αγωνίστηκε στην ομάδα της Μπρόντμπι, ενώ το 2012 αποκτήθηκε για λίγο από την Φρίμαντ Άμαγκερ, όπου και ολοκλήρωσε την καριέρα του το καλοκαίρι του 2012.
Εθνική Σουηδίας
Κατηγορία:Σουηδοί ποδοσφαιριστές Κατηγορία:Ποδοσφαιριστές Παναθηναϊκού Κατηγορία:Αμυντικοί ποδοσφαιριστές Κατηγορία:Ποδοσφαιριστές Ευρωπαϊκού Πρωταθλήματος 2008 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Μπρόντμπυ ΙΦ Κατηγορία:Ποδοσφαιριστές Εθνικής Σουηδίας Κατηγορία:Ποδοσφαιριστές Σαουθάμπτον ΦΚ Κατηγορία:Ποδοσφαιριστές Φρέμαντ Άμαγκερ Κατηγορία:Ποδοσφαιριστές Χάλμσταντ ΜΚ Κατηγορία:Ποδοσφαιριστές Σουπερλίγκα Δανίας Κατηγορία:Σουηδοί ποδοσφαιριστές στο εξωτερικό Κατηγορία:Ξένοι ποδοσφαιριστές στην Ελλάδα Κατηγορία:Ξένοι ποδοσφαιριστές στη Δανία
Μίροσλαβ Λάιτσακ
Ο Μίροσλαβ Λάιτσακ (Miroslav Lajčák, 20 Μαρτίου 1963) είναι Σλοβάκος διπλωμάτης. Έγινε Ύπατος Αρμοστής της ΕΕ για τη Βοσνία-Ερζεγοβίνη το 2007, υπηρετώντας ως το 2008, υπουργός Εξωτερικών το 2012 και πρόεδρος της Γενικής Συνέλευσης των Ηνωμένων Εθνών για το διάστημα 2017-2018.
Γεννήθηκε στις 20 Μαρτίου του 1963 και σπούδασε Νομικά στο Πανεπιστήμιο Κομένιους στη Μπρατισλάβα. Έκανε επίσης σπουδές στη Μόσχα και στο Γκάρμις-Παρτενκίρχεν της Γερμανίας.
Υπηρέτησε στο Υπουργείο Εξωτερικών της χώρας του το 1988 και στις αρχές της δεκαετίας του '90 ήταν πρεσβευτής της Σλοβακίας στη Μόσχα και το 1994-98 πρεσβευτής στην Ιαπωνία. Από το 2001 ως το 2005 υπηρέτησε ως πρεσβευτής στη Γιουγκοσλαβία, αργότερα Σερβία και Μαυροβούνιο, επίσης στην Αλβανία και στην Πρώην Γιουγκοσλαβική Δημοκρατία της Μακεδονίας.
Στις 30 Ιουνίου 2007 έγινε Ύπατος Αρμοστής της ΕΕ για τη Βοσνία και Ερζεγοβίνη, διαδεχόμενος στο αξίωμα αυτό τον Κρίστιαν Σβαρτς- Σίλινγκ.
Την 1η Ιανουαρίου 2019 ανέλαβε την προεδρία του ΟΑΣΕ.
Μιλά απταίστως αγγλικά, γερμανικά, ρωσικά, βουλγάρικα, βοσνιακά, κροατικά και σερβικά.
Εξωτερικοί σύνδεσμοι
Κατηγορία:Τσεχοσλοβάκοι Κατηγορία:Σλοβάκοι Κατηγορία:Διπλωμάτες
To the Faithful Departed
Το "To the Faithful Departed" είναι το τρίτο άλμπουμ των The Cranberries. Κυκλοφόρησε στις 3 Απριλίου του 1996 από την Island Records. Παραγωγός ήταν ο Bruce Fairbairn, γνωστός για τις συνεργασίες του με τους Scorpions, τους AC/DC, τους Bon Jovi και άλλους. Το άλμπουμ είναι αφιερωμένο στην μνήμη των Denny Cordell (που υπέγραψε την μπάντα στην Island Records) και Joe (ο παππούς της τραγουδίστριας Dolores O'Riordan), που είχαν πεθάνει μέσα στη χρονιά.
Αμερικάνικη έκδοση
Όλοι οι στίχοι γράφτηκαν από την Dolores O'Riordan. Όλη η μουσική γράφτηκε από την Dolores O'Riordan εκτός από τα κομμάτια 2, 8, 9 και 12 που γράφτηκαν από την O'Riordan και τον Noel Hogan
Παραπομπές
Κατηγορία:Άλμπουμ του 1996
Βασιλική της Μεταμορφώσεως
thumb|right|Το εσωτερικό της βασιλικής
Η Βασιλική της Μεταμορφώσεως είναι μια φραγκισκανική βασιλική στο Όρος Θαβώρ των Αγίων Τόπων (στο τμήμα το οποίο ανήκει στο Κράτος του Ισραήλ) στην Γαλιλαία. Βρίσκεται στο σημείο, όπου, σύμφωνα με την χριστιανική παράδοση, τελέστηκε το γεγονός της Μεταμόρφωσης του Χριστού δίπλα στον Μωυσή και τον προφήτη Ηλία.
Ιστορία
Η εκκλησία κατασκευάστηκε από τους Φραγκισκανούς το 1924, στη διάρκεια της βρετανικής παρουσίας στην περιοχή, με την ύπαρξη παραπλήσιας Μονής. Βρίσκεται στα ερείπια παλαιοχριστιανικής εκκλησίας η οποία κατασκευάστηκε μεταξύ 4ου και 6ου αιώνα, καθώς και σε αυτά εκκλησίας που είχε κατασκευαστεί από τους Σταυροφόρους κατά τον 12ο αιώνα. Τα ερείπια αυτά ανακαλύφτηκαν στη διάρκεια της κατασκευής του νέου Ναού. Η βασιλική βρίσκεται στην κορυφή του όρους και προσφέρει εξαιρετική πανοραμική θέα. Μια ελληνορθόδοξη εκκλησία βρίσκεται χτισμένη σε κοντινή απόσταση και είναι αφιερωμένη στο ίδιο ευαγγελικό γεγονός.
Αρχιτεκτονική
Τα έργα ανατέθηκαν από τους Φραγκισκανούς μοναχούς στον Ιταλό αρχιτέκτονα Αντόνιο Μπαρλούτσι. Η εκκλησία είναι ρομανο-συριακού ρυθμού που ήταν σε χρήση στην περιοχή μεταξύ του 4ου αιώνα και της αραβικής εισβολής. Στην πρόσοψη προστίθενται δύο πανομοιότυπο πύργοι, οι οποίοι συνδέονται μεταξύ τους μέσω ενός μεγάλου τόξου, το οποίο στηρίζεται σε κολόνες.
Η Βασιλική είναι τρίτοξη. Στην αψίδα, η οποία βρίσκεται πάνω από το ιερό, υπάρχει ένα μεγάλο επιχρυσωμένο μωσαϊκό που αναπαριστά την Μεταμόρφωση του Κυρίου. Η κρύπτη διαθέτει αρκετά αρχιτεκτονικά στοιχεία τα οποία χρονολογούνται από την βυζαντινή και την σταυροφορική περίοδο.
Αν και η εκκλησία είναι αφιερωμένη στο καθολικό θρήσκευμα, μεγάλος είναι και ο αριθμός των Ορθόδοξων προσκυνητών που έρχονται να προσευχηθούν.
Δείτε Επίσης
Κατηγορία:Ιστορία του Χριστιανισμού Κατηγορία:Αγιοταφικά προσκυνήματα Μεταμορφωση Κατηγορία:Χριστιανικοί ναοί στο Ισραήλ Κατηγορία:Γεωγραφία της Βίβλου
Σουαβία
Η Σουαβία ή Σουηβία (Schwaben) είναι μια πολιτιστική, ιστορική και γλωσσολογική περιοχή στη νοτιοδυτική Γερμανία. Αρχικά ήταν δουκάτο και στη συνέχεια κομητεία εντός της Αγίας Ρωμαϊκής Αυτοκρατορίας του Γερμανικού Έθνους και αργότερα της Γερμανικής Αυτοκρατορίας.
Η Σουαβία, ένα από τα αρχαιότερα δουκάτα της Ευρώπης, καταλάμβανε την κοιλάδα του Άνω Ρήνου και του ποταμού Νέκαρ και εκτεινόταν γύρω από τη λίμνη Κωνσταντία. Αρχικά καταλήφθηκε από τους Σουαβούς, εξ ου και η ονομασία της, ενώ επί μακρόν ονομαζόταν Αλεμαννία. Μετά την κατάκτησή της από τον Κλάδιο (496), αποτέλεσε δουκάτο του Φραγκικού βασιλείου. Μετά από μακρά διαδοχή δουκών, η Σουαβία παραχωρήθηκε το 1079 από τον Κάρολο Δ΄ στον κόμη Φρειδερίκο του Χοενστάουφεν και παρέμεινε στους κληρονόμους του κόμητες μέχρι το 1268, οπότε και εξέλιπε ο τελευταίος κατ' αρρενογονία απόγονος. Τότε η κομητεία περιήλθε -αποσχισθείσα- στα κράτη της Βυρτεμβέργης, της Βάδης και του Χοεντσόλερν.
Σήμερα είναι μια περιοχή της Γερμανίας που υπάγεται κατά το μεγαλύτερο μέρος της στο κρατίδιο της Βάδης-Βυρτεμβέργης (Baden-Würtemberg) και κατά το μικρότερο μέρος της στη Βαυαρία.
Γενικά οι κάτοικοι της Σουαβίας (όπως και της υπόλοιπης νοτιοδυτικής Γερμανίας) είναι οι Αλεμαννοί, απόγονοι των Σουαβών, γερμανικού φύλου που άρχισε να μεταναστεύει στη χώρα το 260 μ.Χ. Οι ντόπιοι Κελτορωμανοί έφυγαν ή υποτάχτηκαν. Οι Ρωμαίοι ονομάζουν αυτούς τους Σουαβούς Alamanni. Οι Αλεμαννοί μένουν στην Αλσατία της Γαλλίας, στη Νότια Βάδη και τη Σουαβία της Γερμανίας, σε ένα μεγάλο τμήμα της Ελβετίας, στο πριγκιπάτο του Λίχτενσταϊν και στο Φόραρλμπεργκ της Αυστρίας. Η γλώσσα τους ονομάζεται Αλεμαννική γλωσσα (Alemannisch).
Ονοματολογία των κατοίκων της
Σουηβοί, αλλά και Σουήβοι, Σουαβοί ή Σουάβοι στα νέα ελληνικά, και Σόηβοι ή Σούιβοι στα αρχαία ελληνικά, αποκαλούνται συλλογικά τα γερμανικά φύλα των Μαρκομάνων, Κουάδων, Ερμουνδούρων, Σεμνόνων και Λογγοβάρδων, οι οποίοι ζούσαν κατά κύριο λόγο στις παραποτάμιες περιοχές κατά μήκος του ποταμού Έλβα. Ο όρος Σουαβοί χρησιμοποιείται και σήμερα για τους κατοίκους ή εκείνους που έχουν καταγωγή από την σημερινή περιοχή της Σουαβίας στη νότια Γερμανία.
Πηγές
Κατηγορία:Γεωγραφία της Βάδης-Βυρτεμβέργης Κατηγορία:Γεωγραφία της Βαυαρίας Κατηγορία:Γερμανικά ιστορικά κράτη Κατηγορία:Κρατίδια της Αγίας Ρωμαϊκής Αυτοκρατορίας *
Διεθνής Έκθεση Βιβλίου (Φραγκφούρτη)
Η έκθεση βιβλίων της Φραγκφούρτης (γερμανικά: Frankfurter Buchmesse) είναι η μεγαλύτερη εμπορική έκθεση βιβλίων στον κόσμο, οργανώνεται ετησίως στα μέσα Οκτωβρίου στης εγκαταστάσεις της Messe Frankfurt στη Φραγκφούρτη. Οι αντιπρόσωποι από τους εκδοτικούς οίκους από όλο τον κόσμο έρχονται στην έκθεση βιβλίων προκειμένου να συζητηθούν τα διεθνή δικαιώματα έκδοσης και οι αμοιβές χορήγησης αδειών.
Η έκθεση οργανώνεται από μια θυγατρική επιχείρηση της γερμανικής ένωσης εκδοτών και βιβλιοπωλών και πραγματοποιείται κάθε Οκτώβριο. Συμμετέχουν περίπου 6.700 εκθέτες και έρχονται περισσότερο από 270.000 επισκέπτης στις πέντε ημέρες. Η έκθεση βιβλίων της Φραγκφούρτης είναι ένα μεγάλο γεγονός μάρκετινγκ για την προώθηση των βιβλίων, αλλά είναι επίσης ένα σημαντικό γεγονός για πώλησης και διαπραγματεύσεις των διεθνών δικαιωμάτων και αδειών.
Ιστορία
thumb|Ο κατάλογος της έκθεσης του 1573 Η έκθεση βιβλίων της Φραγκφούρτης έχει μια παράδοση πάνω από 500 χρόνων. Σύντομα μετά από τον Γουτεμβέργιο (εφευρέτη της τυπογραφίας), από την πόλη του Μάιντς, η πρώτη έκθεση βιβλίων οργανώθηκε από βιβλιοπώλες. Μέχρι το τέλος του 17ου αιώνα, ήταν η σημαντικότερη έκθεση βιβλίων στην Ευρώπη. Μετά από τον 2ο παγκόσμιο πόλεμο, η πρώτη έκθεση βιβλίων πραγματοποιήθηκε πάλι το 1949 στην εκκλησία του Αγ. Παύλου στο κέντρο της πόλης.
Κατά την έκθεση του 1978 ιδρύθηκε και το βραβείο Ντάϊγκραμ, όπου βραβεύεται ο πιο ασυνήθιστος τίτλος βιβλίου.
Παραπομπές
Ε Ε Κατηγορία:Εκθέσεις
Άρης Πετρούπολης
Το λήμμα Άρης Πετρούπολης μπορεί να σχετίζεται με κάποιον από τους αθλητικούς συλλόγους:
Εμμανουήλ Μανιτάκης
Ο Εμμανουήλ Μανιτάκης (1809 - 1883) ήταν Έλληνας αγωνιστής του 1821 και μετέπειτα στρατιωτικός αξιωματικός, υπό τον βαθμό του συνταγματάρχη, του 19ου αιώνα.
Βιογραφικά στοιχεία
Γεννήθηκε στην Κυδωνία της Κρήτης το 1809. Θείος του ήταν ο βαθύπλουτος Εμμανουήλ Καλλέργης που ζούσε στη Ρωσία και ανέλαβε τον Μανιτάκη από παιδί. Στο περιβάλλον αυτό ο Μανιτάκης έλαβε άριστη παιδεία. Μετά τις εγκυκλοπαιδικές του σπουδές στο Παρίσι εντάχτηκε στη Στρατιωτική Σχολή του Μετς, από την οποία αποφοίτησε στα μηχανικά.
Επέστρεψε στην Ελλάδα και κατατάχτηκε στο μηχανικό σώμα με βαθμό ανθυπολοχαγού, και προάχθηκε στη διάρκεια της υπηρεσίας του μέχρι τον βαθμό του Συνταγματάρχη.
Απεβίωσε στην Αθήνα στις 4 Μαΐου 1883.
Πηγές
Κατηγορία:Έλληνες αξιωματικοί του μηχανικού
Εμρέ Ζαφέρ Μπάρνες
Ο Εμρέ Ζαφέρ Μπάρνες (γεννημένος ως Γουίνστον Μπαρνς) είναι Τούρκος αθλητής του στίβου.
Συμμετείχε με την Τζαμάικα μέχρι το 2015, ώσπου άλλαξε χώρα συμμετοχής και πήγε με την Τουρκία.
Στους Μεσογειακούς Αγώνες 2018, κατέκτησε το ασημένιο μετάλλιο στα 100 μέτρα.
Στο Ευρωπαϊκό Πρωτάθλημα Στίβου 2018 στο Βερολίνο ήταν 2ος στα 4x100 μέτρα σκυταλοδρομία.
Παραπομπές
Κατηγορία:Τζαμαϊκανοί αθλητές του στίβου Κατηγορία:Τούρκοι αθλητές του στίβου Κατηγορία:Τούρκοι αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 2016 Κατηγορία:Αθλητές του στίβου στους Μεσογειακούς Αγώνες 2018 Κατηγορία:Αθλητές του στίβου στους Ισλαμικούς Αγώνες Αλληλεγγύης 2017 Κατηγορία:Κάτοχοι μεταλλίων των Βαλκανικών Αγώνων Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου Κατηγορία:Αθλητές του στίβου στους Θερινούς Ολυμπιακούς Αγώνες 2020
897 Λυσιστράτη
Η Λυσιστράτη (Lysistrata) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,23. Ανακαλύφθηκε το 1918 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από την ομώνυμη κωμωδία του Αριστοφάνη.
Φυσικά χαρακτηριστικά
Η μέση διάμετρος της Λυσιστράτης εκτιμάται σε 21,91 χιλιόμετρα. Ο φασματικός τύπος της είναι SI, ενώ το άλβεδό της είναι 0,262.
Εξωτερικοί σύνδεσμοι
Λυσιστρατη
Εγκαταλείψτε την Ινδία (κίνημα)
thumb|right|280px|Ειρηνική διαδήλωση Ινδών πριν τις ταραχές Με την ονομασία Εγκαταλείψτε την Ινδία, ή Φύγετε από την Ινδία, (Χίντι: भारत छोड़ो आन्दोलन Bharat Chodo Andolan), ή Κίνημα Αυγούστου, (August Kranti), φέρεται στην ιστορία της Ινδίας και των βρετανικών αποικιών η μεγάλη εξέγερση των Ινδών και τα έκτροπα που συνέβησαν τον Αύγουστο του 1942, όπου η φράση αυτή κυριαρχούσε ως ιαχή ("Quit India") από τους εξαγριωμένους διαδηλωτές, καθώς επίσης και τα μέτρα που λήφθηκαν για την καταστολή τους.
Στην πραγματικότητα τα γεγονότα που συνέβησαν δεν ήταν προϊόν κάποιου οργανωμένου κινήματος, ή κάποιας υποκίνησης πολιτικού ηγέτη των Ινδών, όπως προσπάθησαν έτσι να το παρουσιάσουν βρετανικοί κύκλοι, αλλά μια αυθόρμητη εκδήλωση αντίδρασης του ινδικού λαού με έντονα τα αισθήματα αγανάκτησης μετά τη σύλληψη των ηγετών του κόμματος του εθνικού κογκρέσου, όπως του Μαχάτμα Γκάντι, του Παντίτ Νεχρού κ.ά. από τις αγγλικές αρχές, θέτοντας το ισχυρότερο τότε κόμμα της Ινδίας εκτός νόμου.
Ιστορικό
Το 1939 με το ξέσπασμα του Β' Π.Π. ο Αντιβασιλέας των Ινδιών Λόρδος Λίλινθγκόου έθεσε αυτοβούλως την Ινδία εμπόλεμη χώρα στο πλευρό της Αγγλίας. Παρότι η πράξη αυτή ήταν νόμιμη λήφθηκε μονομερώς χωρίς προηγούμενη συνεννόηση με τους πολιτικούς ηγέτες. Αν και το κόμμα του Κογκρέσου αρχικά έλεγξε την πράξη αυτή, στη συνέχεια με ψήφισμά του τον Σεπτέμβριο του 1939 τάχθηκε υπέρ της Αγγλίας με αντάλλαγμα όμως την ανεξαρτησία της χώρας. Οι Βρετανοί αρνήθηκαν να επιτρέψουν την άμεση ανεξαρτησία, λέγοντας ότι θα μπορούσε αυτό να συμβεί μόνο μετά το τέλος του πολέμου.
thumb|right|240px|Σταφ. Κριππς (σκιτσογραφία του 1942) Τον Απρίλιο του 1942, ο απεσταλμένος του Τσώρτσιλ, Στάφφορντ Κριππς ξεκινάει συνομιλίες με όλους τους τότε πολιτικούς ηγέτες επί ενός σχεδίου δημιουργίας κράτους "ντομίνιον", πλην όμως οι συνομιλίες εκείνες, λόγω αδυναμίας καθορισμού χρονοδιαγράμματος αυτοδιοίκησης, ναυάγησαν και ο Κριππς επέστρεψε άπρακτος. Την ίδια εκείνη εποχή ο πρόεδρος των ΗΠΑ Ρούζβελτ πίεζε τον Τσώρτσιλ για άμεση παραχώρηση ανεξαρτησίας της Ινδίας, πλην όμως ο Τσώρτσιλ παρέμενε ανένδοτος, με τη δικαιολογία πως η Ινδία είναι αδύνατο από μόνη της ν΄ αντιμετωπίσει ιαπωνική επίθεση.
Επί των εξελίξεων αυτών στις 14 Ιουλίου του 1942 το Κογκρέσο συνεδριάζοντας στη Βαρντχά, παράλληλα με το νέο ψήφισμα ανεξαρτησίας που πέρασε, εξουσιοδότησε τον Γκάντι να προετοιμάσει μια νέα εκστρατεία πολιτικής ανυπακοής. Σημειώνεται στο σημείο αυτό ότι άλλα μικρότερα κόμματα, όπως και η Μουσουλμανική Ένωση, δεν αποδέχθηκαν αυτή τη θέση παραμένοντας έτσι περισσότερο φιλοαγγλικά.
8 Αυγούστου
thumb|right|200px|Ο Νεχρού με τον Γκάντι στις 8-8-1942 Στις 8 Αυγούστου 1942 μιλώντας στη Βομβάη ο Μαχάτμα Γκάντι παρουσία χιλιάδων Ινδών, οπαδούς του κόμματος του Κογκρέσου τους προσκάλεσε να ακολουθήσουν περισσότερο έντονη μη-βίαιη πολιτική ανυπακοή για "μια ομαλή βρετανική απόσυρση" και ανεξαρτησία της χώρας. Στο λόγο του δε εκείνο προσκάλεσε τα πλήθη σε ενεργή συμμετοχή με τη φράση "Do or Die", που όμως σε καμία περίπτωση δεν σήμαινε βίαιη ανυπακοή. Τελικά τη θέση αυτή φέρεται να την αποδέχθηκε ένα μεγάλο ποσοστό των Ινδών. Όχι όμως και ιδιαίτερα των Άγγλων.
"Quit India !"
Έτσι την επομένη το πρωί διατάχθηκε η σύλληψη και φυλάκιση των ηγετών και όλης της επιτροπής του κόμματος του Κογκρέσου, χωρίς δίκη, θέτοντας και το κόμμα εκτός νόμου. Όταν οι συλλήψεις αυτές έγιναν γνωστές στους Ινδούς, ξέσπασαν άγριες διαμαρτυρίες και διαδηλώσεις σ΄ όλη τη χώρα με κυρίαρχο σύνθημα "Quit India!", (= Φύγετε από την Ινδία), εξ ου και η ονομασία της εξέγερσης αυτής. Τα έκτροπα όμως που ακολούθησαν από τους εξαγριωμένους διαδηλωτές υπήρξαν πράγματι τραγικά, τελείως αντίθετα από τη μη-βία, ανοίχθηκαν φυλακές, καταστράφηκαν δημόσια κτίρια, κόπηκαν τηλεπικοινωνίες, δίκτυα ηλεκτροδότησης, λεηλατήθηκαν καταστήματα, πυρπολήθηκαν αστυνομικά τμήματα, οχήματα και κρατικές εγκαταστάσεις, σιδηροδρομικοί σταθμοί, φθάνοντας ακόμα και σε χρήση βομβών κ.ά. ενώ ταυτόχρονα ξεκίνησαν μεγάλες απεργίες σ΄ όλη τη χώρα τελείως ανεξέλεγκτες αφού η ηγεσία του κόμματος βρισκόταν πλέον στη φυλακή.
Αποκάλυψη: Το πλέον αποκαλυπτικό στοιχείο μετά από σχετικές έρευνες είναι ότι η φράση "Quit India!" που είχε γίνει το σύνθημα των διαδηλωτών σε κάθε γωνιά της Ινδίας και που συνέχισε να φέρεται ότι την είχε πει ο Μαχάτμα Γκάντι ήταν προπαγάνδα. Ουδέποτε ο Γκάντι ή ο Νεχρού είπαν τέτοια φράση είτε απ΄ ευθείας σε Βρετανούς αξιωματούχους, είτε σε πολιτικούς λόγους τους.
Στη πραγματικότητα η φράση αυτή επινοήθηκε από έναν Αμερικανό δημοσιογράφο που είχε πάρει συνέντευξη από τον Γκάντι και την οποία είχε δημοσιεύσει. Εκ του δημοσιεύματος εκείνου την υιοθέτησαν οι διαδηλωτές.
Καταστολή
Οι Βρετανοί προκειμένου να επιβάλουν τη τάξη ξεκίνησαν μαζικές συλλήψεις που ξεπέρασαν τις 100.000 επιβάλλοντας ποινές μεταξύ άλλων και δημόσιες μαστιγώσεις χωρίς να λείψει η χρήση όπλων από αστυνομικές και στρατιωτικές αρχές, ακόμα και πολυβολισμοί αεροσκαφών κατά διαδηλωτών, θύματα των οποίων υπήρξαν εκατοντάδες, χωρίς ποτέ να δοθεί ο ακριβής απολογισμός σε νεκρούς και τραυματίες, ενώ παράλληλα κατέστειλαν πολιτικά δικαιώματα, την ελευθερία του λόγου και την ελευθερία του Τύπου. Παρά ταύτα ο αγώνας συνεχίσθηκε για αρκετούς μήνες όπου πολλοί περιφερειακοί ηγέτες συνέχισαν τον αγώνα τους με μετάδοση μηνυμάτων από παράνομους ραδιοφωνικούς σταθμούς και με διανομή επαναστατικών φυλλαδίων.
Περαιτέρω ανάγνωση
Κατηγορία:Ιστορία της Ινδίας Κατηγορία:Ιστορία της Βρετανίας
Ζεπ Μπλάτερ
Ο Ζεπ Μπλάτερ (Sepp Blatter) είναι Ελβετός πρώην πρόεδρος της FIFA (ΦΙΦΑ-Παγκόσμια Ομοσπονδία Ποδοσφαίρου), γεννημένος στις 10 Μαρτίου 1936, με ύψος 1,61μ. Ανέλαβε χρέη προέδρου στις 8 Ιουνίου 1998 όπου και παρέμεινε για 17 σχεδόν χρόνια, ως τις 8 Οκτωβρίου 2015. Προκάτοχός του ήταν ο Ζοάο Χαβελάνζε, με τον Βραζιλιάνο να μένει στο πόστο του για 24 συναπτά έτη και τον αντικατέστησε ο (υπηρεσιακός) Ισά Χαγιατού από το Καμερούν. Νωρίτερα είχε εργαστεί και σε άλλα πόστα.
Λίγες μέρες μετά την απομάκρυνσή του από την προεδρία από της FIFA και υπό τη διεθνή κατακραυγή για θέματα όπως η σεξουαλική παρενόχληση γυναικών, ο Μπλάτερ συνελήφθη από την ελβετική αστυνομία σε πολυτελές ξενοδοχείο της Ζυρίχης όπου διέμενε, με την κατηγορία της εμπλοκής σε σκάνδαλο, στο οποίο αποδείχθηκε πως συμμετείχε και ο τότε πρόεδρος της UEFA (Ευρωπαϊκή Ομοσπονδία Ποδοσφαίρου) και παλαίμαχος ποδοσφαιριστής Μισέλ Πλατινί. Επιβλήθηκε και στους δύο δια βίου άρση του δικαιώματός τους να εμπλέκονται σε ποδοσφαιρικά θέματα ως παράγοντες.
Ήταν παντρεμένος με την Μπάρμπαρα Κέσερ το 1981-1991 και με την Γκρατσιέλλα Μπιάνκα το 2002-2004.
Παραπομπές
Κατηγορία:Ελβετοί
286 Ικλέα
Η Ικλέα (Iclea) είναι μεγάλος σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,98. Ανακαλύφθηκε το 1889 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη.
Φυσικά χαρακτηριστικά
Η μέση διάμετρος της Ικλέας υπολογίζεται σε 97 χιλιόμετρα, ενώ η μάζα της εκτιμάται σε 953 τρισεκατομμύρια τόνους για μέση πυκνότητα 2 gr/cm. Ο φασματικός της τύπος είναι C (ανθρακούχος), ενώ το άλβεδό της είναι 0,048 (από δεδομένα του IRAS). Η Ικλέα περιστρέφεται γύρω από τον εαυτό της μία φορά κάθε 4 ώρες και 21 λεπτά. Η μέση θερμοκρασία στην επιφάνειά της εκτιμάται σε 115 βαθμούς Κελσίου κάτω από το μηδέν.
Εξωτερικοί σύνδεσμοι
Ικλεα
Αδόλφος Ζ΄ του Μπεργκ
Ο Αδόλφος Ζ΄, γερμ. Adolf VII (π. 1220 - 22 Απριλίου 1259) από τον Οίκο του Λίμπουργκ ήταν κόμης του Μπεργκ (Berg) το διάστημα 1247-1259.
Βιογραφία
Το 1247 ο μεγαλύτερος αδελφός του Βάλεραν Δ΄ διαδέχθηκε τον πατέρα τους στο Λίμπουργκ και ο Αδόλφος Ζ΄ έλαβε την κομητεία του Μπεργκ της μητέρας του, η οποία απεβίωσε δύο έτη μετά. Μαζί με τον αδελφό τής συζύγου του, τον Κορράδο του Χόχσταντεν αρχιεπίσκοπο της Κολωνίας ήταν στην αντίπαλη των Χοενστάουφεν μερίδα, που υποστήριξε τον Γουλιέλμο Β΄ κόμη της Ολλανδίας ως βασιλιά της Γερμανίας. Έλαβε τέσσερα σημαντικά βασιλικά φέουδα από αυτόν και το δάσος του Ντούισμπεργκ.
Το 1234 συμμετείχε σε μία Σταυροφορία εναντίον της περιοχής Στέντινγκεν (το δέλτα του Βέζερ). Το 1255 θεμελίωσε τον καθεδρικό του Άλτενα μαζί με τον αδελφό του Βάλεραν. Το 1259 έλαβε μέρος στο Νόις σε μία κονταρομαχία, αλλά τραυματίστηκε μοιραία· ήταν 39 ετών. Τον δαδέχθηκαν οι δύο μεγαλύτεροι γιοί του, πρώτα ο Αδόλφος Η΄ και μετά ο Γουλιέλμος Α΄.
Οικογένεια
Νυμφεύτηκε τη Μαργαρίτα, κόρη του Λοτάρ Α΄ κόμη του Χόχσταντεν και είχε τέκνα:
Η Μαργαρίτα απεβίωσε το 1314, μεγαλύτερη των 100 ετών.
Εξωτερικοί σύνδεσμοι
Κατηγορία:Οίκος του Λίμπουργκ
Αγνάντια Έβρου
Η Αγνάντια είναι ένας οικισμός του νομού Έβρου.
Γεωγραφικά στοιχεία
Ανήκει στο Δήμο Αλεξανδρούπολης και βρίσκεται μετά το Αεροδρόμιο «Δημόκριτος», στην αριστερή στροφή, 14 χιλιόμετρα έξω από την πόλη. Συνορεύει με τα χωριά Άνθεια, Αετοχώρι, Δωρικό και Αρίστεινο.
Παραπομπές
Κατηγορία:Χωριά του νομού Έβρου Κατηγορία:Δήμος Αλεξανδρούπολης
Samoa, η Βασίλισσα της Ζούγκλας
Το Samoa, η Βασίλισσα της Ζούγκλας είναι μια περιπέτεια ιταλικής παραγωγής, έτους 1968, διάρκειας 84 λεπτών, (πρωτότυπος ιταλικός τίτλος: Samoa, Regina Della Giungla).
Υπόθεση
Ο Κλιντ (Ρότζερ Μπράουν), ένας τυχοδιώκτης απατεώνας, οδηγεί μια αποστολή προς το νησί Borneo, σε αναζήτηση ενός μυθικού κοιτάσματος διαμαντιών. Ακολουθούν μια επικίνδυνη διαδρομή μέσα στη ζούγκλα, γεμάτη από τίγρεις και ιθαγενείς κυνηγούς κεφαλών. Στη μέση της ζούγκλας, συναντούν την όμορφη «βασίλισσα» της ζούγκλας, τη Σαμόα (Έντβιτζε Φένεκ). Αμέσως αναπτύσσεται ένας δυνατός έρωτας μεταξύ του Κλιντ και της «βασίλισσας» της ζούγκλας, αλλά το πρόβλημα αρχίζει όταν εκείνη διαπιστώνει πως ο Κλιντ χρησιμοποιεί τη γοητεία του με πονηρό σκοπό, για να κλέψει τα διαμάντια, τα οποία αποτελούν τις ιερές πέτρες της φυλής της.
Συντελεστές
Πρωταγωνιστούν: Έντβιτζε Φένεκ, Ρότζερ Μπράουν, Ivy Holzer, Ivano Staccioli, Femi Benussi, Andrea Aureli, Umberto Ceriani
Σενάριο: Gianfranco Clerici, Guido Malatesta
Σκηνοθεσία: Guido Malatesta
Εξωτερικοί σύνδεσμοί
Κατηγορία:Ταινίες του 1968 Κατηγορία:Ιταλικές ταινίες Κατηγορία:Ιταλόφωνες ταινίες Κατηγορία:Ταινίες σε σκηνοθεσία Γκουίντο Μαλατέστα
Ονειροπαγίδα
Η Ονειροπαγίδα είναι χειροτέχνημα με μαγική σημασία, που χρησιμοποιείται από τους Ινδιάνους για την προστασία από τα κακά όνειρα.
Ο μύθος για την προέλευσή της
Σύμφωνα με την παράδοση των Ινδιάνων Λακότα (αλλιώς Σιού), ο διδάσκαλος της σοφίας Iktomi εμφανίστηκε σε όραμα σε έναν πνευματικό αρχηγό των Λακότα, παίρνοντας τη μορφή μιας πολύ σοφής αράχνης. Αρχικά του μίλησε σε μια πνευματική γλώσσα που μόνο οι αρχηγοί των Λακότα κατανοούσαν. Έπειτα καθώς μιλούσε, πήρε το στεφάνι από ιτιά που είχε ο αρχηγός, και ήταν διακοσμημένο με φτερά, χάντρες, τρίχες αλόγου και προσφορές, κι άρχισε να υφαίνει σ' αυτό ένα δίχτυ από την εξωτερική μεριά προς το κέντρο. Του είπε ακόμα, ότι προϋπόθεση να λειτουργήσει η ονειροπαγίδα είναι η πίστη στο Μεγάλο Πνεύμα.
Διάδοση της ονειροπαγίδας
Η χρήση του αντικειμένου γενικεύθηκε και σε άλλα ινδιάνικα έθνη, ειδικά στη δεκαετία 1960-1970 όπου αναπτύχθηκε το ινδιάνικο κίνημα. Στη συνέχεια άτομα και ομάδες του χώρου της Νέας Εποχής άρχισαν να κατασκευάζουν, κι ακόμα να πωλούν ονειροπαγίδες. Αυτή η πρακτική καταδικάζεται από τους Ινδιάνους ως σφετερισμός του πολιτισμού τους.
Υποσημειώσεις
Κατηγορία:Ιθαγενείς λαοί της Αμερικής
Θάλασσα της Σκωτίας
Η Θάλασσα της Σκωτίας (Scotia Sea) βρίσκεται εκεί που ενώνεται ο Νότιος Ωκεανός με τον Νότιο Ατλαντικό Ωκεανό. Οριοθετείται δυτικά από το Πέρασμα Ντρέικ και βόρεια, ανατολικά και νότια από μια υποθαλάσσια οροσειρά, την Scotia Arc, που έχει την μορφή τόξου, και κατά μήκος της οποίας στην επιφάνεια της θάλασσας βρίσκονται η Isla de los Estados, η νήσος Shag, η Νότιος Γεωργία και οι Νότιοι Σάντουιτς Νήσοι, οι Νότιες Ορκάδες και η Νήσος Έλεφαντ. Έχει έκταση περίπου 900.000 τ.χιλ.
Πήρε το όνομά της γύρω στο 1932, από το ερευνητικό πλοίο Σκωτία, που χρησιμοποιήθηκε από την Scottish National Antarctic Expedition, στην εξερεύνηση της Ανταρκτικής (1902–04).
Εξωτερικοί σύνδεσμοι
Κατηγορία:Νότιος Ωκεανός Κατηγορία:Ατλαντικός Ωκεανός
Καρλ Κάουτσκι
Ο Καρλ Γιόχαν Κάουτσκι (Γερμανικά: Karl Johann Kautsky,, Πράγα, 16 Οκτωβρίου 1854 - Άμστερνταμ, 17 Οκτωβρίου 1938) ήταν Γερμανός πολιτικός, θεωρητικός του μαρξισμού, ηγετική μορφή του γερμανικού σοσιαλδημοκρατικού κινήματος και της Β΄ Διεθνούς (1889-1916), αρνητής των λενιστικών προτύπων εξουσίας. Υπήρξε ένας από τους μεγαλύτερους και οξυδερκέστερους διανοητές της εποχής του και άφησε πλούσιο συγγραφικό έργο, το οποίο - αποσπασματικά- θεωρημένο- χρησιμοποιήθηκε για να ενισχύσει την επιχειρηματολογία των πιο αντίθετων πολιτικών τάσεων. Η αναμφισβήτητη μετακίνησή του από τον επαναστατικό σοσιαλισμό σε πιο κεντρώες θέσεις, επηρέασε βαθιά τις πολιτικές εξελίξεις στη Γερμανία, κατά τα κρίσιμα χρόνια του Α΄ Παγκόσμιου Πολέμου και της περιόδου του Μεσοπολέμου, έτσι ώστε να θεωρηθεί ως ένας από τους βασικότερους συντελεστές για τη μη επικράτηση των λενιστικών αρχών στα σοσιαλδημοκρατικα κινήματα της Δυτικής Ευρώπης».
Η πορεία προς τον σοσιαλισμό
Στα χρόνια που προηγήθηκαν του Α΄ Παγκόσμιου Πολέμου, η διάσταση στις απόψεις του Κάουτσκι και του Λένιν έγινε πιο εμφανής, χωρίς όμως οι διαφωνίες να πάρουν το χαρακτήρα πολεμικής. Με την έκρηξη του πολέμου το 1914, ο Κάουτσκι διαχώρισε τη θέση του από το Σοσιαλδημοκρατικό κόμμα Γερμανίας (που ουσιαστικά συμπαρατασσόταν με τον Κάιζερ Γουλιέλμος Β΄) και τάχθηκε υπέρμαχος της ιδέας για άμεση σύναψη ειρήνης. Ηγήθηκε μάλιστα και μιας μικρής ομάδας σοσιαλιστών, αντιπάλων του πολέμου, η οποία τελικά συγκρότησε το Ανεξάρτητο Σοσιαλδημοκρατικό Κόμμα Γερμανίας (1917).